Hindrar síðustu verk Bush
Ken Salazar, innanríkisráðherra í stjórn Barack Obama, stöðvaði í dag eitt af síðustu embættisverkum stjórnar George W. Bush, fyrrverandi forseta. Aðgerðir sem um ræðir er sala á rannsóknarleyfum vegna olíu og gasleitar úti fyrir ströndum Bandaríkjanna.
Þann 16. janúar, síðasta viðskiptadag Bush-stjórnarinnar, setti hún fram nýja fimm ára áætlun um leyfi til olíu- og gasleitar á hafi úti.," sagði Salazar við blaðamenn í dag. Hann kallar aðgerðina ,,miðnæturaðgerð" og vísar þannig í að hún hafi verið framkvæmd á síðustu stundu. Hann hefur tilkynnt að hann muni framlengja frest almennings til að gera athugasemdir við áætlunina fram í september. Áður hafði ætlunin verið sú að ljúka þeim fresti í seinni hluta mars, sem hefði að sögn Salazars nánast hunsað innlegg ríkja, iðnaðar og almennings í áformin.
Hann gagnrýndi Bush stjórnina harðlega fyrir að ýta hvatvíslega á eftir áætluninni, auk þess sem hún hefði hyglað stóru olíufyrirtækjunum og hunsað þá sem vinna að þróun endurnýjanlegra orkugjafa, auk þess að hunsa hagsmuni neytenda og skattborgara.
Auk þess að lengja fyrrnefndan frest fyrirskipaði hann skýrslugerð um allar orkuauðlindir Bandaríkjanna í hafi, og hét því að halda fundi víðs vegar um Bandaríkin um það hvernig eigi að nýta þær. ,,Síðustu átta árin hefur Ameríka haft einhliða nálgun á sjálfstæði í orkumálum. Hún var sú að bora, bora og bora," sagði Salazar. Það væri hins vegar ekki nóg.
Í síðustu viku fyrirskipaði Salazar að opinber stofnun skyldi ekki taka við tilboðum í 77 landsvæði innan Utah-ríkis, sem Bush stjórnin hafði flýtt sér að selja til gasleitar á síðustu dögum sínum í embætti.
Ken Salazar, innanríkisráðherra í stjórn Barack Obama, stöðvaði í dag eitt af síðustu embættisverkum stjórnar George W. Bush, fyrrverandi forseta.
Aðgerðir sem um ræðir er sala á rannsóknarleyfum vegna olíu og gasleitar úti fyrir ströndum Bandaríkjanna.
Hann kallar aðgerðina ,,miðnæturaðgerð" og vísar þannig í að hún hafi verið framkvæmd á síðustu stundu.
Hann gagnrýndi Bush stjórnina harðlega fyrir að ýta hvatvíslega á eftir áætluninni, auk þess sem hún hefði hyglað stóru olíufyrirtækjunum og hunsað þá sem vinna að þróun endurnýjanlegra orkugjafa.
Fyrirskipaði hann skýrslugerð um allar orkuauðlindir Bandaríkjanna í hafi, og hét því að halda fundi víðs vegar um Bandaríkin um það hvernig eigi að nýta þær.